《己亥仲夏游上杭南泉寺僧月修诵王阳明南征闲游寺诗因次韵》
明代·杨泷

司马南征甫偃戈，寻幽漫步入藤萝。坐看剑卖还耕犊，会见农忙理故蓑。

闽壤烟消清永夜，粤江雨过涨新波。禅堂遗咏徵前古，老我长吟夕照多。

作者简介：杨泷，字雨江，一字用仁，号讷初。原籍大埔，迁海阳（今潮州）。明穆宗隆庆四年（一五七〇）举人。初任辰州通判。以忤权贵，谪经历。凡六月，复嘉兴判官。复以触犯权贵，再罢为经历。寻辟署江宁尹，升武定知府。后乞休归隐。清乾隆修《潮州府志》卷二八有传。